text: El 9 de juliol, presentació del Torneig d'Històrics 2019 | Torneig d'Històrics del Futbol Català
  El 9 de juliol, presentació del Torneig d'Històrics 2019
  Inici » El 9 de juliol, presentació del Torneig d'Històrics 2019
  El Museu Olímpic i de l'Esport Joan Antoni Samaranch acollirà el proper dimarts, 9 de juliol, la presentació de les edicions d'aquest estiu del Torneig d'Històrics, la 34a de la cita masculina i la 5a de la femenina.
  A partir de les 19h, es donaran a conéixer les dades principals del Torneig, els equips que en formaran part (que s'hauran anat avançant per xarxes socials els dies anteriors) així com altres detalls a tenir en compte per seguir la clàssica cita estival del futbol català.
  Fa unes setmanes ja es van fer públiques les dates del torneig masculí. La 34a edició de l'Històrics es disputarà del 29 de juliol al 4 d'agost. Els dies 29, 30 i 31 de juliol i 1 d'agost es jugaran els triangulars de cada un dels quatre grups, amb partits de 45′ que s'iniciaran a les 18h. Divendres 2 d'agost serà dia de descans, previ a les semifinals de dissabte dia 3, ja a 90′, previstes per a les 17h i les 19h (amb pauses de refresc per combatre la calor), i la final es disputarà el diumenge, 4 d'agost, a les 19h.
  L'Històrics femení celebrarà la seva cinquena edició el cap de setmana del 7 i 8 de setembre. Les semifinals es disputaran el dissabte 7, a les 18h i les 19.45h, amb partits a 80′. Diumenge 8 de setembre serà el torn per al tercer i quart lloc (a les 17.30h) i per a la gran final, prevista per a les 19.45h.
  Tot, al Municipal del Guinardó. Dimarts 9 de juliol presentem un nou estiu Històric, a 20 dies de l'inici de la 34a edició!